CELEX: 62015TN0229
Language: ro
Date: 2015-05-04 00:00:00
Title: Cauza T-229/15: Acțiune introdusă la 4 mai 2015 – European Dynamics Luxembourg şi alţii/Autoritatea Bancară Europeană

10.8.2015   
            
            
               RO
            
            
               Jurnalul Oficial al Uniunii Europene
            
            
               C 262/31
            
         Acțiune introdusă la 4 mai 2015 – European Dynamics Luxembourg şi alţii/Autoritatea Bancară Europeană
   (Cauza T-229/15)
   (2015/C 262/42)
   Limba de procedură: greaca
   
      Părțile
   
   
      Reclamanţi: European Dynamics Luxembourg şi alţii (reprezentanţi: I. Ampazis Ioannis, M. Sfyri, avocaţi)
   
      Pârâtă: Autoritatea Bancară Europeană (ABE)
   
      Concluziile
   
   Reclamanţi solicită Tribunalului:
   
               —
            
            
               anularea deciziei ABE, notificată prin scrisoarea din 2 martie 2015 a directorului executiv al ABE, prin care ABE a respins oferta reclamanților pentru lotul 1, în cadrul cererii de ofertă restrânse 2014/S 158-283576 (EBA/2014/06/OPS/SER/RT) intitulată „Punere la dispoziție de personal interimar, Lotul 1: Punere la dispoziție de personal interimar în domeniul informatic”;
            
         
               —
            
            
               obligarea ABE la repararea prejudiciului suferit de reclamanți ca urmare a pierderii unei șanse de a fi clasați pe primul loc în cadrul lotului 1 din contractul-cadru EBA/2014/06/OPS/SER/RT, prejudiciu pe care aceștia îl evaluează, ex aequo et bono, la trei sute de mii de euro (3 00  000,00 de euro) plus dobânzi de la data publicării hotărârii care se va pronunța și orice altă sumă stabilită de Tribunal;
            
         
               —
            
            
               obligarea ABE la plata tuturor cheltuielilor de judecată efectuate de reclamanți.
            
         
      Motivele și principalele argumente
   
   În susținerea acțiunii, reclamanţii invocă două motive.
   
               1.
            
            
               Primul motiv se întemeiază pe încălcarea de către ABE a obligației de motivare, întrucât aceasta a motivat defectuos evaluarea ofertei tehnice a reclamanților.
            
         
               2.
            
            
               Al doilea motiv se întemeiază pe încălcarea documentelor contractuale și a dreptului Uniunii Europene în ceea ce privește existența unor erori vădite de apreciere.